dh-unibe/image-text_koenigsfelden-charters-post-1500 huggingface dataset:
Allen den, die disen brief ansechent ✳ oder hoͤrent lesen, ✳ kùnden und vˀjechen wir, ✳ Uͦlrich Virrabent, vogt ✳
ze Loͧffenbˀg, ✳ Berchtolt Saltzman, ✳ Johans Galmpter ✳ und Chuͦnrat Unmosse, ✳ burgˀe ze Loͧffenbˀg, ✳ als der
edel, ùnser genedigˀ herre, ✳ graf Ruͦdolf von Hapspurg, ✳ vˀkoͧft und ze koͧffen̄ geben hat ✳ der ✳ ✳ eptischin
und dem ✳ ✳ convent ze Kùngsvelt sinen hof Tùffahùsˀn mit dem kilchensatz der kilchen ze Stuntzingē ✳ und
der Obren Kilchen ze Waltzhût, ✳ als die briefe sagent ✳ und wisent, ✳ die dar ùber geben sint, ✳ das umb den
selben koͧf ✳ und umb dz vˀkoͧffen ✳ die edeln ✳ und ùnser genedigē hˀren, ✳ graf Johans ✳ und graf Goͤtfrit von
Habspurg, oͧch iren willen und gunst geben sont, ✳ und dz si und ire erben den koͧf ✳ und dz vˀkoͧffen gerne stette
haben sùllent ✳ und oͧch wellen, ✳ und dz si des vˀjechen soͧllent ✳ und ire offennen briefe dem closter ze
Kùngsvelt dar umb geben, besigelt mit ire beyder ingesigel, hinnan uffen die nechsten wiennechte, so nu kumet.
wˀi abˀ, dz das nùt nicht also gescheche, so sùllen wir viere ùns antwˀten gegen Brugge in die stat ✳ und
von dannen niemer komen, ee dz dˀ egenantē eptischin und dem convent ze Kùngsvelt ✳ die briefe umb die
vorgeschribnē vˀgicht besigelt und geantwˀt wˀdent ✳ ane gevˀde, ✳ alder dù eptischin gebe ùns gˀne fùrer tag.
und des ze warem ùrkùnde haben wir disen brief besigelt mit ùnsˀn ingesigeln, ✳ der geben wart ze Loͧffenbˀg
an dem fritag vor sant Bartholomē tag, do man zalte von gottes gebùrte drùzechenhundˀt jar ✳ und dar
nach in dem sechzigosten jare.
Königsf. 302
360
Nͦ✳ 72 ✳
ùber Stuntzzigen der dritte
K
S 55
ein verwillgung
des kilchensatz zuͦ Stunzingen
und des hoffs
den fròwn̄ zuͦ
hrr̄n vō
Staatsarchiv
AARGAU
iiij
✳
der ✳ iij ✳ brief
Stuntzing₎ ✳